hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu sk hu en hu en hu en en hu en hu en hu en en en en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Önerőből fejlesztett az NHSZ, külső munkákat is vállalnak | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ gazdaság \ Önerőből fejlesztett az NHSZ, külső munkákat is vállalnak
Önerőből fejlesztett az NHSZ, külső munkákat is vállalnak
Speciális gépjárművek szervizelésére és műszaki vizsgázatására is alkalmas “Gépjármű javító műhelyt és vizsgabázist” épített ki Tapolcán  az NHSZ Csobánc Kft. A hulladék begyűjtését, szállítását és válogatását végző vállalat  Nyárfa úti telephelyén, az átadást jelképező nemzetiszínű szalagot Ficsor Elza a cég ügyvezető igazgatója, Nemcsek Tibor a Nemzeti Hulladékgazdálkodási Szolgáltató Kft.  igazgatója, és Dobó Zoltán polgármester vágta át hétfőn.  A 270 millió forintos beruházást önerőből, pályázati források bevonása nélkül valósította meg az NHSZ.
Kollégák, partnerek, tapolcaiak, az önkormányzat és a helyi politika képviselői is megjelentek a hétfői átadási ünnepségen /Fotó: tl/
A létesítményt Nemcsek Tibor adta át, aki egyaránt méltatta a beruházás jelentőségét, a megvalósításban résztvevők erőfeszítéseit, de a megvalósuláshoz vezető út  történetével is megismertette a jelenlévőket, köztük a térség meghívott országgyűlési képviselőit, a vállalat hulladékgazdálkodási szakembereit, a tapolcai önkormányzat dolgozóit. – 2013 december 18-a egy nagyon fontos mérföldkő volt cégünk életében. Akkor a magyar állam képviseletében az MNV Zrt. visszavásárolta a Remondis cégcsoportot, ezzel együtt az akkori Remondis Tapolca néven működő társaságot is. A vásárlás után létrejött két társaság, a közszolgáltatói feladatokat ellátó NHSZ Tapolca névvel,  és az NHSZ Csobánc, amely nonprofit jelleggel működik olyan szakterületeken, amely nem feltétlenül a közszolgáltatás része. Ebbe a tevékenységbe illeszkedik és kiemelt fontosságú terület -országosan és a régióban- egyaránt, a gépjárművek javítása és vizsgáztatása. Ez az elképzelés, ez a beruházás dédelgetett álmaink között volt- árulta el a cégvezető, aki szerint mind a műszaki tartalom, mind az épület megjelenése a XXI. század technikai-, környezetvédelmi-, energiahatékonysági színvonalát képviseli. – Hiánypótló beruházás, kiváló munka volt, a  régióban ilyen jellegű szolgáltatást viszonylag kevesen tudnak nyújtani! Bízunk benne, hogy végül visszaigazolódik, hogy a megvalósítást előrevetítő döntésünk helyes volt – összegzett Nemcsek Tibor.
Dobó Zoltán polgármester szerint,  a beruházás létjogosultságát mi sem mutatja jobban, minthogy az ország egész területéről eljöttek a hulladékgazdálkodással foglalkozó igazgatók, szakemberek és a helyi vállalkozók közül is rendkívül sokan megjelentek az átadó ünnepségen. – Egy társadalom fejlettséget többek között az jelzi, hogy miképpen gazdálkodunk a környezetünkkel, milyen ökológiai lábnyomot hagyunk magunk után, mit kezdünk a magunk által létrehozott hulladékkal, szeméttel. Ez a cég 1996 óta mindenben igyekszik megfelelni a kor kihívásainak. Szelektíven válogatja a hulladékot, de nem csak a szakmai előrelépések számítanak esetükben nagynak, hanem komoly lépéseket tettek a munkaerő teremtése és  megtartása érdekében is- fogalmazott a polgármester, aki Ficsor Elza az NHSZ Csobánc Kft. igazgatójának érdemeit, a cég és Tapolca város közösségének életében betöltött szerepét külön is méltatta.
Ficsor Elza igazgató a köszönet hangján szólt a beruházás minden résztvevőjének irányába, név szerint is megemlítve a szereplőket
Ficsor Elza a köszönet hangján szólt a jelenlévőhöz, név szerint is megemlítve és kiemelve a beruházásban résztvevő dolgozók, illetve zömében helyi vállalkozók minőségi munkáját, a kollégák segítségét, bíztatását, Tapolca város és polgármesterének pozitív hozzáállását, segítő szándékú együttműködését. Hangsúlyozta, az NHSZ Csobánc Kft. ezzel a beruházással nagyságrendi lépést tett, hiszen ez idáig a belső munkákat tudta csak elvégezni, mostantól a külső megbízatások irányába is képes nyitni a megszokott NHSZ színvonalon. A szalag ünnepélyes átvágását követően,  a vizsgasor első hivatalos próbája is megtörtént 2020. július 20-án, hétfőn az NHSZ Csobánc Kft. új Nyárfa úti javító és vizsgabázisán. /tl/
Önerőből fejlesztett az NHSZ, külső munkákat is vállalnak
Töreky László | gazdaság, hírek | 2020.07.21. 10:01
A Puskás Akadémia FC Tapolcát választotta
Tisztújítás, évértékelés, tervek a nyugdíjas szervezetnél
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form